text: Syrisk flygtning: Nu har han fået sin familie til Danmark
  13 maj 2015 kl. 11.20
  Den syriske flygtning, Bilal Yücelbas, der kom til Sønderborg for 8 måneder siden, er onsdag blevet genforenet med sin kone og to små børn.
  
  Der var både glæde og gråd, da Bilal Yücelbas onsdag formiddag blev genforenet med sin kone og sine to børn i Københavns Lufthavn.
  Bilal Yücelbas kom til Sønderborg for 8 måneder siden, men er nu blevet rykket til et flygtningecenter i Ballerup.
  - Jeg er simpelthen så glad. At se mine børns ansigter og hvor meget de er vokset, det kan ingen ord beskrive, siger en meget rørt Bilal Yücelbas, da TV SYD er med ved genforeningen.
  - Jeg var nervøs for, om de var med på flyet. Min kone har aldrig fløjet eller været udenfor vores land, men de var med. Det er den bedste dag i mit liv, siger han.
  Se det rørende øjeblik, hvor Bilal Yücelbas ser sin familie igen (Varighed: 40 sekunder)
  